Steve Jones (cyflwynydd)

Cyflwynydd o Gymru yw Stephen Ashton Jones (ganwyd 16 Mawrth 1977) a ddaeth yn adnabyddus wrth gyflwyno arlwy rhaglenni i'r arddegau T4 ar Channel 4. Yn yr Unol Daleithiau, mae'n fwyaf adnabyddus am fod yn gyflwynydd cyfres gyntaf rhaglen deledu The X Factor USA.

 Bywyd cynnar 
Ganwyd Jones yn Nhrerhondda (Ferndale) yng Nghwm Rhondda, ac mae'n byw yn Llundain, yn ogystal â Los Angeles, UDA.

 Gyrfa 
Wedi cychwyn ei yrfa fel model i Esquire, symudodd Jones i fyd teledu drwy gyflwyno rhaglenni fel The Pop Factory Awards gyda Liz Fuller a 99 Things To Do Before You Die. Daeth yn gyflwynwyr rheolaidd ar y slot adloniant i bobl ifanc ar ddydd Sadwrn, T4 ar Channel 4. Yn 2006, gweithiodd ar Transmission with T-Mobile gyda XFM DJ Lauren Laverne.

Yn Chwefror 2009, gwnaeth Jones ei ymddangosiad cyntaf ar BBC One yn cyflwyno Let's Dance for Comic Relief gyda Claudia Winkleman ac yn ddiweddarach Alex Jones. Yn gynnar yn 2009, cyflwynodd Guinness World Records Smashed ar Sky1 gyda Konnie Huq. Yr un flwyddyn dechreuodd gyflwyno'r sioe gwis ar BBC One, As Seen On TV.Steve Jones to host new BBC One entertainment show, As Seen On TV BBC Press Office 2009-04-08 Ar yr un sianel, cyflwynodd 101 Ways to Leave a Gameshow yn Mehefin 2010.

Mae Jones wedi actio ychydig. Roedd ganddo ran fach yn y ffilm Angus, Thongs and Perfect Snogging a rhan fel ei hun mewn dwy bennod o'r gyfres deledu Plus One. Yn 2010, roedd ganddo ran fach yn y ffilm It's a Wonderful Afterlife.

Gwnaeth Jones ddylunio a modelu dillad ar gyfer brand mewnol 'Good Souls' i'r Shop Direct Group, ar gyfer eu detholiad Haf/Hydref 2010.TV's Steve Jones talks fashion  FHM.com 2010-08-17

Ar 22 Hydref 2010, cyhoeddwyd y byddai Jones yn gadael T4 ar ôl saith mlynedd. Ei sioe olaf oedd T4 Stars of 2010 ar 21 Tachwedd 2010.Steve Jones leaves Channel 4's T4 BBC News, 24 Hydref 2010

Yn 2010, cyflwynodd Jones sioe gêm Drop Zone ar BBC One lle'r oedd wyth tîm yn wynebu cyfres o heriau corfforol a meddylion mewn chwe lleoliad cyffrous o amgylch y byd.

Fe gyhoeddwyd yn wreiddiol yn Mai 2011 y byddai Jones yn cyd-gyflwyno The X Factor USA gyda Nicole Scherzinger. Fodd bynnag, yn ddiweddarach dyrchafwyd Scherzinger i'r slot feirniadu gwag wedi ei Cheryl Cole adael, felly fe gyflwynodd Jones y sioe ar ben ei hun. Yn ystod ffilmio cyfres gyntaf X Factor USA yn Los Angeles, ymddangosodd Jones fel gwestai ar The Ellen DeGeneres Show lle bu'n siarad am fod yn fodel, bywyd yn Los Angeles a gweithio ar The X Factor USA.

Yn Rhagfyr 2011, cyflwynodd Jones A Night with Beyoncé, sioe gerddoriaeth byw arbennig ar ITV.

Yn Ionawr 2012, cyhoeddodd Jones ei fod wedi ei ollwng fel cyflwynydd The X Factor USA. Ar ôl llawer o ddamcaniaethu, fe wnaeth grëwr y sioe Simon Cowell ddweud y byddai nifer o newidiadau yn cael ei gwneud ar gyfer ail gyfres y sioe. Byddai beirniaid y gyfres gyntaf Paula Abdul a Nicole Scherzinger ddim yn dychwelyd chwaith.

Yn Chwefror 2012, cyflwynodd Jones Let's Dance for Sport Relief ar gyfer y BBC, y pedwaredd cyfres o'r sioe i godi arian. Mewn datganiad dywedodd Jones "Y BBC, Let's Dance, ac Alex Jones... tri o fy hoff bethau. Allwn ni ddim bod wedi gofyn am sioe well i ddod adref iddo... alla'i ddim aros!".

Yn 2014, cyflwynodd Jones y sioe realaeth Hair ar BBC Three. Adnewyddwyd y gyfres yn 2015 a symudodd i BBC Two. Ar yr ail gyfres, cymerwyd lle Jones gan y ddigrifwraig Katherine Ryan.

Yn 2014, cyd-gyflwynodd Jones dwy gyfres o sioe goginio Channel 4, Weekend Kitchen with Waitrose gyda Lisa Snowdon a ddarlledwyd bob bore Sadwrn.

Yn 2015, cyflwynodd Young, Free & Single: Live ar E4.

Yn 2016, dechreuodd Jones gyflwyno My Kitchen Rules: UK, sioe gêm goginio ar Channel 4.Digital Spy Ar 29 Ionawr 2016, cyhoeddwyd y byddai Jones yn ymuno gyda Goedele Liekens fel cyd-gyflwynydd ar gyfres newydd o Sex Box ar Channel 4.http://www.channel4.com/info/press/news/steve-jones-joins-goedele-liekens-to-co-host-c4s-sex-box-series/

Yn March 2016, cyhoeddwyd y byddai Jones yn brif gyflwynydd darllediadau Formula One ar Channel 4.http://www.digitalspy.com/tv/news/a786079/steve-jones-will-be-joined-by-murray-walker-and-eddie-jordan-on-channel-4s-formula-1-presenting-team/ Bydd yn cyflwyno 10 ras fyw a 11 sioe uchafbwyntiau.

 Ffilmyddiaeth 
 Blwyddyn Teitl Sianel Rhan Nodiadau(s) 2002–2003 The Pop Factory Awards ITV Wales Cyd-gyflwynydd 2003 99 Things to Do Before You Die Five 2003–2010 T4Channel 4Cyd-gyflwynydd 2006–2007 TransmissionCyd-gyflwynydd 3 cyfres 2008 When Women Rule the World Cyflwynydd 1 cyfres 2009–2013  Let's Dance for Comic/Sport Relief BBC OneCyd-gyflwynydd 5 cyfres2009 Guinness World Records Smashed Sky1Cyd-gyflwynydd 1 cyfres As Seen on TVBBC One Cyflwynydd 1 cyfres 2010 101 Ways to Leave a Gameshow Cyflwynydd 1 cyfres 2010 Drop Zone Cyflwynydd 1 cyfres2011 The X Factor USA Fox Cyflwynydd  Cyfres 1 A Night with BeyoncéITV Cyflwynydd  Rhaglenn arbennig 2013 Totally Senseless Cyflwynydd Peilot 2014 Hair BBC Three Cyflwynydd 1 cyfres 2014 Weekend Kitchen with Waitrose Channel 4 Cyd-gyflwynydd 2 cyfres 2015 Young, Free & Single: Live E4 Cyflwynydd 1 cyfres 2016— Formula OneChannel 4 Cyflwynydd  2016 Guy Martin's Wall of Death: Live Cyflwynydd Sioe arbennig2016— My Kitchen Rules: UK Cyflwynydd Cyfres i ddod Sex Box Cyd-gyflwynydd Cyfres i ddod
 Ffilm
 Blwyddyn Teitl Rhan 2008 Angus, Thongs and Perfect Snogging Jem 2010 It's a Wonderful Afterlife Gohebydd2011Chalet GirlGohebydd

 Cyfeiriadau 

 Dolenni allanol 
 Proffil X Factor  
 Proffil T4 
 Steve Jones ar wefan Internet Movie Database

Categori:Cyflwynwyr teledu o Gymru
Categori:Genedigaethau 1977
Categori:Pobl o Rondda Cynon Taf